**Zápisnica zo zasadnutia Rady školy**

**Deň a čas konania:** 10. 10. 2019, 17:00 hod.

**Miesto konania:** ZŠ A. Dubčeka, Majerníkova 62, Bratislava

**Prítomní:**

členovia rady školy: Kamil Zeman (ďalej tiež „p. Zeman“)

Richard Savčinský (ďalej tiež „p. Savčinský“)

Iliana Medviďova (ďalej tiež „p. Medviďova“)

 Soňa Štancelová (ďalej tiež „p. Štancelová“)

Alžbeta Morbacherová (ďalej tiež „p. Morbacherová“)

Ľubomír Gregorovič (ďalej tiež „p. Gregorovič“)

Martin Grondžák (ďalej tiež „p. Grondžák “)

Juraj Kmeťko (ďalej tiež „p. Kmeťko “)

Martin Vician (ďalej tiež „p. Vician)

(v ďalšom texte spolu tiež „prítomní členovia RŠ“)

prizvaní:

Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková“)

Helena Kačurová (ďalej tiež „p. Kačurová“)

Dana Čahojová (ďalej tiež „p. Čahojová“)

Lenka Nemcová (ďalej tiež „p. Nemcová“)

(v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

Program:

1. Otvorenie
2. Uvedenie nového člena do rady školy- zástupcu za rodičov.
3. Prezentácia, voľba zapisovateľa a overovateľa zápisnice.
4. Informácia o stave úloh/uznesení z predchádzajúcich zasadnutí Rady školy.
5. Priebežná  informácia vedenia školy  o pedagogicko-organizačnom a materiálno-technickom zabezpečení výchovno-vzdelávacieho procesu - všeobecné zhodnotenie za mesiace 6/2019 až 09 /2019
6. Správa o výchovno-vzdelávacej činnosti, jej výsledkoch a podmienkach Základnej školy Alexandra Dubčeka, Majerníkova 62, Bratislava za školský rok 2018/2019
7. Informácia zástupcov Mestskej časti Karlova Ves (ďalej len „MČ“) o stave rekonštrukcie a budúcom prevádzkovaní bazéna.
8. Informácia vedenia školy o prevádzke kuchyne.
9. Rôzne.
10. Záver.

**K bodu 1. programu:**

Zasadnutie rady školy (ďalej tiež „zasadnutie“) otvoril predseda rady školy (ďalej tiež „RŠ“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman informoval o zmene zloženia Rady školy. Namiesto p. Hajnalky Masarykovej, ktorej zaniklo členstvo z dôvodu odchodu jej dieťaťa na strednú školu, nastúpi p. Zuzana Bučáková, ktorá sa z dnešného zasadnutia ospravedlnila.

**K bodu 3. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Štancelovú a za overovateľa zápisnice navrhol zvoliť p. Viciana. Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta Morbacherová, Ľubomír Gregorovič, Soňa Štancelová, Martin Grondžák, Juraj Kmeťko, Martin Vician

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Soňu Štancelovú a za overovateľa zápisnice p. Martina Viciana.**

**K bodu 4. programu:**

Rada školy berie na vedomie priebežné plnenie úloh a uznesení z ostatnej Rady.

**K bodu 5. programu:**

P. Bernáth, riaditeľ školy, informoval o nasledovných skutočnostiach:

* Počas prázdnin sa vymaľovali vstupné priestory školy, niektoré triedy a kabinety. Škola objednala do vestibulu nové nástenky. Bol vytvorený priestor pre špeciálneho pedagóga – kabinet vymaľovaný a zariadený nábytkom v spolupráci s p. Zemanom a inými rodičmi.
* Boli opravované bleskozvody, ale len čiastočne a naďalej nie sú funkčné.
* Z obvodových stien budovy opadáva omietka. Tento stav je už dlhšie hlásený na MČ. Hrozí nebezpečenstvo úrazu. Riaditeľ v školskom rozhlase vyzval pracovníkov školy aj žiakov, aby sa nepohybovali v týchto miestach. Vyznačenie oblasti páskami nepostačuje, nakoľko tieto okoloidúci strhávajú.
* Škola má na začiatku nového školského roka 559 žiakov. Škola má špeciálneho pedagóga a 3 asistentov učiteľa. Prostriedky Viac ako 84 000 € na hradenie časti nákladov na špeciálneho pedagóga a jedného asistenta škola získala v projekte. Spoluúčasť poskytlo Združenie rodičov vo výške 481,20 €, na ďašieho chce škola získať spoluúčasť od MČ Karlova Ves. Tretí asistent je platený z normatívu.
* Školský poriadok je bez zmeny. Vnútorný poriadok ŠKD bol inovovaný o dve opatrenia,

**Opatrenie za neskorý príchod rodiča po dieťa do ŠKD /po 17,30 hod./ a opatrenie proti nežiadúcemu správaniu žiaka v ŠKD.**

Predseda RŠ p. Zeman konšatoval ohrozenie bezpečnosti v dôsledku nefunkčnosti bleskozvodov a dal hlasovať o uznesení:

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta Morbacherová, Ľubomír Gregorovič, Soňa Štancelová, Martin Grondžák, Juraj Kmeťko, Martin Vician

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 2**

**Rada školy zaväzuje riaditeľa školy p. Bernátha a p. Medviďovú urgovať na MČ opravu bleskozvodov.**

**K bodu 6. programu:**

Členovia RŠ sa oboznámili s predloženou Správou o výsledkoch a podmienkach výchovno-vzdelávacej činnosti za školský rok 2018/2019 bez pripomienok.

Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta Morbacherová, Ľubomír Gregorovič, Soňa Štancelová, Martin Grondžák, Juraj Kmeťko, Martin Vician

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 3**

**Rada školy berie na vedomie predloženú Správu o výsledkoch a podmienkach výchovno-vzdelávacej činnosti za školský rok 2018/2019 bez pripomienok**

**K bodu 7. programu:**

Informácia zástupcov mestskej časti o stave rekonštrukcie a budúcom prevádzkovaní bazéna:

Starostka MČ p. Čahojová informovala:

* Kolaudácia prebieha, MČ má nových zamestnancov, záujemcov o prenájmy. Rokuje so Slovenskou plaveckou federáciou (ďalej len „SPF“), ktorá by mala zastrešovať dopoludňajšiu aj popoludňajšiu činnosť v bazéne. Správu bazéna si ponechá MČ.
* Ideou je, aby deti pravidelne plávali a aby plaváreň využívali aj ostatné základné a materské školy.
* Riaditeľ školy p. Bernáth má všetky kompetencie k dohode. SPF by mala poslať návrh podmienok riediteľovi školy. Stretnutie vedenia školy a SPF bude v pondelok 14. 10. 2019.
* Tento školský rok 2019/20 bude vzhľadom na to, že školský rok už beží prevázka bazéna pilotná.
* P. starostka vyjadrila poďakovanie Združeniu rodičov a p. Gabajovi za nezanedbateľný prínos k rekonštrukcii bazéna.
* Bude treba riešiť ešte ďalšie:
* Nové vchodové dvere, ktoré boli osadené s otváraním dovnútra sa budú musieť prerobiť na otváranie do vonka, reklamácia nebude pravdepodobne možná.
* Priestor pred plavárňou nemôže slúžiť ako parkovisko. Parkujúcich bude Mestská polícia pokutovať. Výtlky boli čiastočne opravené, ale kompletná rekonštrukcia nie je z finančných dôvodov možná.
* Vonkajšie mreže budú odmontované v rámci dobrovoľníctva – akcia Naše mesto.
* MČ vyfinancovala z rezerv MČ 600 000 € a z úveru 600 000 €

**K bodu 8. programu:**

Informácia vedenia školy o prevádzke kuchyne:

* Riaditeľ školy informoval, že niektoré priestory kuchyne boli vymaľované na náklady MČ.
* P. Medviďová informovala, že nový konvektomat bol už vysúťažený, ale vyskytli sa komplikácie, preto bola súťaž zrušená. Ďalší konvektomat je už dohodnutý, sú urobené prípojky, ale je otázne, či to súčasné elektrické rozvody utiahnu.
* P. Morbacherová informovala, že majú problém s elektrinou, stále vypadáva a je nebezpečie, že sa pokazia prístroje.
* P. Starostka Čahojová informovala o zámere kompletnej rekonštrukcie kuchyne, o plánovanom projekte v hodnote 800 000 € tak, aby rekonštrukcia prebiehala aj počas prevádzky. P. Vician sa pýtal na možnosť úveru.
* P. Zeman mal otázku, ako jedáleň zvláda „obedy zadarmo“. P. Morbacherová informovala, že sa to zvláda, je s tým extrémna administratíva, potýkajú sa s neustálymi otázkami rodičov.
* P. Savčinský sa pýtal na systém kontroly, či je žiak prítomný. Riaditeľ odpovedal, že vedenie školy denne o tom informuje vedúcu jedálne. Problém sú subjekty v prenájme Esprit a Cenada, o tých nemáme informácie.

**K bodu 9. programu:**

*Projekt Deliver* – informovala p. Nemcová, ved. Referátu riadenia projektov na MČ

* Cieľom je hĺbková obnova školy, prispôsobenie klimatickým zmenám. Začať by sa malo v lete 2020. 1. fáza – rekonštrukcia obvodových stien, zateplenie, solárne ohrievanie vody do spŕch, odvod dažďovej vody a jej využitie na splachovanie.
* Rozpočet 600 000 € na obnovu, celkovo 2 200 000 €. Financie chce MČ získať z Nórskych fondov a Envirofondov.
* Škola bude edukačné centrum, vzdelávacie ekocentrum, prototypová budova.
* Ukončenie v lete 2021.
* Info na stránke [www.odolnesidliska.sk](http://www.odolnesidliska.sk)
* Problém sú zatekajúce netesniace plastové okná v bočných traktoch na 2. a 3. poschodí a staré drevené okná v TV trakte.

P. Zeman sa informoval:

* Aké opatrenia sú zavádzané pri výstahách SHMÚ – p. starostka odpovedala, že MČ objednala pre riaditeľov škôl na SHMÚ zasielanie správ o okamžitom stave výstrah. P. riediteľ odpovedal, že ihneď informujú zainteresovaných pracovníkov školy – učitelia TV, vychovávateľky atď.
* Ako sa riešia fealy - p. starostka odpovedala, že firma, ktorá to robila nekomunikuje, MČ opravila osvetlenie, opravuje sa železná brána a na ďalšom sa pracuje.
* Na betónových vstupoch sa pri vetre uvolňujú plechy, či sa nemôžu odstrániť.

P. riaditeľ sa opäť pýtal:

* na možnosť vytvoriť akýsi fond opráv TV traktu, kde Cenada a Esprit platia len energie a škola musí znášať náklady na opravy a upratovanie zo svojho rozpočtu. P. starostka odpovedala, že sa pripravuje cenník nájmov, cenová mapa a tam by sa to malo riešiť.
* či je pravdepodobná možnosť rozpočtového provizória na začiatku roka, čo by značne skomplikovalo financovanie energií a platov, na čo p. starostka nevedela odpovedať, ale vyjadrila presvedčenie, že k tomu nedôjde.

**K bodu 10. programu:**

Predseda RŠ p. Zeman konštatoval, že program zasadnutia je vyčerpaný , poďakoval zúčastneným členom a ukončil zasadnutie Rady školy.

Túto zápisnicu spísala Soňa Štancelová po ukončení zasadnutia z poznámok, ktoré si počas zasadnutia zaznamenala.

V Bratislave, dňa 10.10. 2019 V Bratislave, dňa 10. 10. 2019

Soňa Štancelová Martin Vician

zapisovateľka overovateľ zápisnice